I forbindelse med arbejdet er motorvej E39 lige nu spærret i nordgående retning fra motorvejskryds Vendsyssel til Vestbjerg og det har givet en del køkørsel i forbindelse med at folk skal finde alternative ruter - blandt andet via frakørsel Bouet i Nørresundby. Asfaltarbejdet på E39 skal efter planen udføres i tre etaper over de næste fire uger på strækningen mellem Bouet og Brønderslev S. I den periode vil E39 være spærret i aften- og nattetimerne på hverdage og i dagtimerne i weekenderne. Arbejdet er begyndt i nordgående spor og skifter derefter over i sydgående spor. Anden etape foregår i nordgående spor mellem Vestbjerg og Brønderslev S. Tredje etape foregår i sydgående spor mellem Brønderslev S. og Vestbjerg.

Opsummering:
Siden Vejdirektoratet lørdag gik i gang med asfaltarbejde på motorvej E39, har det givet en del trafikale gener på motorvej E45. Således også i dag søndag, hvor bilisterne i nordgående retning fortsat skal forvente forlænget køretid.